Bya STEPHEN MAYAMBA
OMUTENDESI wa Cranes Micho akooye abazannyi abatalina mifumbi n'asalawo ttiimu ye okugitwala mu giimu basitule ku byuma bafune amaanyi.
Olwaleero abazannyi ba Cranes, Micho abakeezezza mu giimu ya wooteeri ya Sheraton ne basitula ebyuma okumalira ddala essaawa bbiri oluvannyuma n'abatwala mu kutendekebwa mu kisaawe e Lugogo.
“Engeri abazannyi gye babadde mu luwummula nga liigi zaggwa kati betaaga okukwatamu ennyo basobole okutuukana n’omutindo ogujja okubasobozesa okuvuganya obulungi nga bafunye ne ku maanyi mu mibiri oluvanyuma lw'okusitula ku byuma. Eno y’emu ku nsonga lwaki ndabye nga kijja kwetagiisa okukajjuzaamu waakiri emirundi ebiri mu ggiimu nga tebanazannya mupiira gwa kwegezaamu na ttiimu y’ekitundu ky’ebugwanjuba ku sande e Mbarara mu kisaawe kya Kakyeka.” Micho bwe yategeezezza nga baakava mu giimu n'ayongerako baakuddayo ku Lwokuna.
Mu ngeri y’emu ttiimu ekubiddwa enkata aba Rwenzori bwe beeyamye okubawa amazzi gonna ge betaaga mu kutendekebwa ng'esoose kuwaayo bokisi 60.
tso_Latn lug_Latn lug_Latn lug_Latn lug_Latn